Διερεύνηση της ενεργειακής απόδοσης του κτιρίου της βιβλιοθήκης του τμήματος Πολιτικών Μηχανικών Α.Π.Θ. σύμφωνα με τον Κ.Εν.Α.Κ.:
Creators: name: Νιάρου, Σοφία Δημητρίου
Publisher: name: Aristotle University of Thessaloniki
Year: 2011
Subjects: Ενεργειακή απόδοση
Βιβλιοθήκη
Κ.Εν.Α.Α.
Energy performance
Library
KENAK

description: Στην παρούσα διπλωματική εργασία επιχειρείται η διερεύνηση της ενεργειακής απόδοσης του κτιρίου της βιβλιοθήκης του τμήματος των Πολιτικών Μηχανικών του Α.Π.Θ., σύμφωνα με τον Κ.Εν.Α.Κ. Οι υπολογισμοί της ενεργειακής απόδοσης, για τον προσδιορισμό της ειδικής ενεργειακής κατανάλωσης πρωτογενούς ενέργειας (kWh/m2/έτος) του κτιρίου και εν συνεχεία της ενεργειακής του κατάταξης, πραγματοποιούνται με τη χρήση του λογισμικού ΤΕΕ-ΚΕΝΑΚ και βασίζονται στην ημι-σταθερή μηνιαία μέθοδο. Της εκτίμησης και αξιολόγησης της υφιστάμενης ενεργειακής του συμπεριφοράς έπεται η μελέτη εναλλακτικών σεναρίων ενεργειακής αναβάθμισης, η οποία συνίσταται στη μείωση της ενεργειακής του κατανάλωσης και των προκαλούμενων εξ αυτής εκπομπών CO2. Η εισαγωγή στο μελετώμενο κτίριο λαμβάνει χώρα μέσω της περιγραφής των μορφολογικών και κατασκευαστικών ιδιαιτεροτήτων του κελύφους του, οι οποίες οφείλονται στη συνύπαρξη του μεταλλικού και του συμβατικού τμήματος. Ως προς τα επί μέρους δομικά στοιχεία του περιβλήματος αναλύονται διεξοδικώς τα γεωμετρικά και θερμικά τους χαρακτηριστικά, ενώ δίνεται έμφαση στη σκίαση των επιφανειών τους και ιδίως των γυάλινων επιφανειών της μεταλλικής κατασκευής. Η παράθεση της υφιστάμενης κατάστασης του κτιρίου ολοκληρώνεται με την καταγραφή των παραμέτρων των ηλεκτρομηχανολογικών εγκαταστάσεων. Στις τελευταίες ενότητες παρουσιάζονται τα αποτελέσματα των υπολογισμών της ενεργειακής απόδοσης του κτιρίου, βάσει των οποίων εξάγονται συμπεράσματα σχετικά με την ενεργειακή του συμπεριφορά και την επίδραση του μεταλλικού του τμήματος σε αυτήν. Η ύπαρξη της μεταλλικής κατασκευής αποδεικνύεται πως επενεργεί επιβαρυντικά στις ενεργειακές ανάγκες του κτιρίου και ως εκ τούτου οι προτεινόμενες επεμβάσεις αφορούν κυρίως στη βελτίωση των εκτεταμένων διαφανών δομικών στοιχείων. Για καθένα εκ των εξεταζόμενων σεναρίων διερευνάται ο βαθμός επιρροής του στην υφιστάμενη κατάσταση του κτιρίου και συνακολούθως μελετάται ποια από τις προτεινόμενες λύσεις καθίσταται ενεργειακά αποδοτικότερη. Συγκρίνοντας την επίδραση τους στον περιορισμό των συνολικών αλλά και των επί μέρους ενεργειακών καταναλώσεων, επιλέγεται ως βέλτιστη η παρέμβαση της οποίας ενδεχόμενη εφαρμογή θα επέφερε τη σημαντικότερη μείωση της απαιτούμενης ενέργειας τόσο του συνόλου του κτιρίου όσο και του μεταλλικού του τμήματος.
description: This thesis attempts to investigate the energy performance of the library’s building of the department of Civil Engineering of Aristotle, according to KENAK. Calculations of energy performance, in order to determine the primary energy consumption of the building and its energy rating, were made using the software tee-KENAK based on the monthly methodology of EN13790. The assessment and evaluation of its existing energy performance are followed by the study of alternative energy upgrade scenarios, which are to reduce its energy consumption and the emissions of CO2. The introduction to the building takes place through the description of the morphological and structural peculiarities of its shell, due to the coexistence of its metallic and conventional section. As for the individual components of the shell, their geometrical and thermal characteristics are analyzed in detail, whereas emphasis is given on the shading of their surfaces and especially of the glass surfaces of the metal structure. The analysis of the current situation of the building is completed by recording the parameters of heating and cooling installations, hot water production and lighting. The results of the calculations of the building’s energy performance are presented in the last sections of this thesis. Based on them conclusions are drawn about the building’s energy efficiency and the influence that its metal section has on her. The existence of the metal structure proved that it worsens the energy needs of the building and therefore the proposed interventions are mainly to improve its wide transparent components. In all scenarios, the degree of their influence on the current situation of the building is investigated and furthermore is examined which of the proposed solutions is more energy efficient. Through the comparison of their effects on the limitation of the total and per use primary energy consumption, as optimal intervention is chosen the one that results in a greater reduction of required energy in both the entire building and its metal section.